CELEX: 32005R0736
Language: lt
Date: 2005-05-13 00:00:00
Title: 2005 m. gegužės 13 d. Komisijos reglamentas (EB) Nr. 736/2005, papildantis Reglamento (EB) Nr. 2400/96 priedą dėl pavadinimo įtraukimo į Saugomų kilmės vietos nuorodų ir saugomų geografinių nuorodų registrą (Miel d’Alsace) – (SGN)

14.5.2005   
            
            
               LT
            
            
               Europos Sąjungos oficialusis leidinys
            
            
               L 122/10
            
         
      KOMISIJOS REGLAMENTAS (EB) Nr. 736/2005
   2005 m. gegužės 13 d.
   papildantis Reglamento (EB) Nr. 2400/96 priedą dėl pavadinimo įtraukimo į Saugomų kilmės vietos nuorodų ir saugomų geografinių nuorodų registrą (Miel d’Alsace) – (SGN)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 5 dalies b punktą ir į 6 straipsnio 3 dalį ir 4 dalies pirmą įtrauką,
   kadangi:
   
               (1)
            
            
               Remiantis Reglamento (EEB) Nr. 2081/92 6 straipsnio 2 dalimi, Prancūzijos prašymas įregistruoti pavadinimą „Miel d‘Alsace“ buvo paskelbtas Europos Sąjungos oficialiajame leidinyje
                   (2).
            
         
               (2)
            
            
               Vokietija pareiškė prieštaravimą pagal Reglamento (EEB) Nr. 2081/92 7 straipsnį. Pareikštame prieštaravime buvo nurodoma, kad nesilaikoma Reglamento (EEB) Nr. 2081/92 2 straipsnio sąlygų. Vokietijos manymu, kai kurie specifikacijos aprašyme nurodyti duomenys, ypač susiję su kilmės vietos įrodymu, yra nepakankami geografinės nuorodos apibrėžimui nustatyti.
            
         
               (3)
            
            
               2003 m. vasario 6 d. raštu Komisija pakvietė suinteresuotąsias valstybes nares, kad jos susitartų, laikydamosi vidaus tvarkos, nustatytos tose valstybėse.
            
         
               (4)
            
            
               Per trijų mėnesių laikotarpį tarp Prancūzijos ir Vokietijos nebuvo pasiektas joks susitarimas, Komisija turi priimti sprendimą pagal Reglamento (EEB) Nr. 2081/92 15 straipsnyje numatytą procedūrą.
            
         
               (5)
            
            
               Pagal po Prancūzijos ir Vokietijos įvykusių kontaktų dėl „Miel d‘Alsace“ gautus rezultatus buvo patikslintas pavadinimo specifikacijos aprašymas, ypač dėl medaus rūšių cheminių charakteristikų ir kilmės vietos įrodymo. Todėl buvo pakeistas pavadinimo specifikacijos aprašymo santraukos 4 punktas.
            
         
               (6)
            
            
               Remiantis šiais duomenimis, pavadinimą reikėtų įtraukti į „Saugomų kilmės vietos nuorodų ir saugomų geografinių nuorodų registrą“.
            
         
               (7)
            
            
               Šiame reglamente numatytos priemonės atitinka Geografinių nuorodų ir kilmės vietos nuorodų reguliavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Komisijos reglamento (EB) Nr. 2400/96 (3) priedas yra papildomas šio reglamento I priede esančiu pavadinimu.
   2 straipsnis
   Produkto specifikacijos pagrindinių duomenų santrauka yra šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gegužės 13 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 208, 1992 7 24, p. 1. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL C 71, 2002 3 20, p. 11.
   
      (3)  OL L 327, 1996 12 18, p. 11. Reglamentas su paskutiniais pakeitimais, padarytais Reglamentu (EEB) Nr. 205/2005 (OL L 33, 2005 2 5, p. 6).
   
      I PRIEDAS
      EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI
      Kiti gyvūninės kilmės produktai (kiaušiniai, medus, įvairūs pieno produktai, išskyrus sviestą)
      PRANCŪZIJA
      Miel d'Alsace (SGN)
   
   
      II PRIEDAS
      
         TARYBOS REGLAMENTAS (EEB) Nr. 2081/92
      
      „MIEL D’ALSACE“
      
         (Nr. EB: FR/00150)
      
      SKVN (  )    SGN (X)
      Ši santrauka yra parengta informacijai. Išsamesnės informacijos, ypač skirtos šių SKVN ir SKN produktų gamintojams, reikėtų ieškoti išsamiame specifikacijos aprašyme nacionalinėse įstaigose arba kompetentingose Europos Komisijos tarnybose.
      
         
            1.
            Valstybės narės kompetentinga tarnyba
      
      
                  
                     Pavadinimas:
                  
               
               
                  Ministère de l’agriculture et de la pêche – direction des politiques économique et internationale – bureau des signes de qualité et de l’agriculture biologique
               
            
                  
                     Adresas:
                  
               
               
                  
                              3, rue Barbet de Jouy
                           
                        
                              F-75349 07 SP
                           
                        
            
                  
                     Telefonas
                  
               
               
                  (33) 149 55 81 01
               
            
                  
                     Faksas
                  
               
               
                  (33) 149 55 57 85
               
            
         
            2.
            Grupė
      
      
                  2.1.
               
               
                  
                              
                                 Pavadinimas
                              
                           
                           
                              :
                           
                           
                              Confédération régionale des apiculteurs d’Alsace
                           
                        
            
                  2.2.
               
               
                  
                              
                                 Adresas:
                              
                           
                           
                              
                                          Espace européen de l’entreprise
                                       
                                    
                                          2, rue de Rome
                                       
                                    
                                          F-67300 Schiltigheim
                                       
                                    
                        
                              
                                 Telefonas
                              
                           
                           
                              (33) 388 19 16 78
                           
                        
                              
                                 Faksas
                              
                           
                           
                              (33) 388 18 90 42
                           
                        
                              
                                 El. paštas
                              
                           
                           
                              alsace-qualite@alsace-qualite.com
                           
                        
            
                  2.3.
               
               
                  
                     Sudėtis gamintojai ir (arba) perdirbėjai (X)    kita (  )
               
            
         
            3.
            Produkto tipas 1.4 klasė – Medus
      
         
            4.
            Specifikacijos aprašymas (4 straipsnio 2 dalyje nurodytų sąlygų santrauka)
      4.1.   Pavadinimas „Miel d’Alsace“
      4.2.   Aprašymas Produktas, kurį pagamina bitės iš augalų cukraus, arba iš gėlių nektaro, arba iš amarų išskirtų syvų (lipčius). Kiekvienas produktas apibūdinamas didžiausiu jame esančiu vandens kiekiu, laidumu, rūgštingumu, hidroksimetilfurfurolo kiekiu, spalva ir savitu skoniu.
      Balteglių medus yra rudos su žaliais atspalviais spalvos, silpno sakų kvapo ir balzamo aromato.
      Kaštonų medus yra nuo šviesiai rudos iki tamsiai rudos spalvos, pernokusių obuolių kvapo, aitroko tanino skonio.
      Akacijų medus yra šviesus, švelnaus akacijų kvapo, primenantis baltosios akacijos ir avilio aromatą.
      Liepų medus yra nuo šviesiai geltonos iki tamsiai geltonos spalvos, karstelėjusio mėtų skonio ir kvapo.
      Miško medus yra sodrios spalvos, skleidžia subtilų lipčiaus ir nektaro aromatą, jis yra sodraus, aitroko skonio.
      Gėlių medaus spalva gali būti šviesios ir tamsios spalvos, jo aromatas daugialypis dėl nektarų mišinio; labai saldus.
      4.3.   Geografinė vietovė Aviliai turi būti pastatyti Elzase. Balteglių medus turi būti surinktas Juros ir Vogėzų kalnų Elzaso pusės nuokalnėse. Kaštonų medus renkamas Vogėzų kalnams priklausančiose kalvose (Žemutinis ir Aukštutinis Reinas, Brumath ir Haguenau miškuose). Liepų medus renkamas Hardt miškuose (Aukštutinis Reinas).
      Yra nustatytos lemiamą reikšmę medaus kokybei ir savitumui turinčios medaus rinkimo zonos, bet medų rinkti galima ir už zonų ribų, jei užtikrinamas atsekamumas.
      4.4.   Kilmės vietos įrodymas Bitininkai ir gamybos vietos yra identifikuoti, įregistruoti ir kontroliuojami. Gamybos vietos turi būti tik Elzase. Medaus rūšių atsekamumo kontrolė atliekama registruojant etiketes ir palyginant šią apskaitą su derliaus deklaracijomis ir saugojimo vietose esančiais kiekiais.
      Kilmės vietos įrodymas taip pat kontroliuojamas atliekant 30 % visos elzasietiško medaus produkcijos mikroskopinę analizę.
      4.5.   Gamybos būdas Aviliai statomi vietoje, kurioje yra miško ar pievų augalai, atitinkantys medaus tipą: akacijų, liepų, balteglių, kaštonų, miško arba gėlių medus. Subrendęs medus išsukamas jo nešildant, dekantuojamas (atskiriamos susidarančios nuosėdos), sandėliuojamas ir fasuojamas. Kiekviena partija tikrinama taikant fizinę-cheminę ir sensorinę analizę. Be to, šios medaus rūšys turi atitikti fizinius-cheminius ir organoleptinius kriterijus, pateiktus specifikacijos aprašyme.
      4.6.   Sąsaja su geografine vietove
      
      
                   
               
               
                  Su produktu susiję būdingi požymiai:
                  Kiekvienas medaus tipas turi jam būdingus fizinius-cheminius ir organoleptinius kriterijus, pateiktus specifikacijos aprašyme ir atitinkančius regiono floros įvairovę. Elzaso medaus rūšių įvairovė tiesiogiai priklauso nuo ekosistemų įvairovės: Elzasui būdinga spygliuočiais apaugusi kalnų zona, kalvų ir plokštikalnių zona su vynuogynais, pievomis ir skroblų bei kaštonų giraitėmis, taip pat lygumų zona su dirbamais laukais ir pievomis. Dėl šios ekosistemų įvairovės įvairių gamtos vaisių derlių galima rinkti nuo pavasario pradžios iki rudens pradžios.
               
            
                   
               
               
                  Istorija ir šiandiena:
                  Bitininkystė Elzase siekia VII amžių.
                  
                              —
                           
                           
                              XVI amžiuje išleidžiamos įvairios knygos, taip pat traktatas apie bitininkystę (1580 m.), kuriuo buvo remiamasi beveik du amžius.
                           
                        
                              —
                           
                           
                              XIX amžiaus antrojoje pusėje Elzaso bitininkystė pereina į naują vystymosi etapą; XX amžiaus pradžioje Elzase yra daugiau nei 50 000 avilių.
                           
                        
                              —
                           
                           
                              Šiandien Elzase gausu bitininkų (apie 4 000), kurie susibūrę į piramidės ir decentralizavimo principais sudarytas profsąjungas. Regioninio elzasietiško medaus konkurso Colmar mieste organizavimas liudija šios gamybos šakos gyvybingumą.
                           
                        
            4.7.   Kontrolės įstaiga
      
      
                  
                     Pavadinimas:
                  
               
               
                  Certiqual, association de certification des produits de qualité d’Alsace
               
            
                  
                     Adresas:
                  
               
               
                  
                              Espace européen de l’entreprise
                           
                        
                              2, rue de Rome
                           
                        
                              F-67300 Schiltigheim
                           
                        
            
                  
                     Telefonas
                  
               
               
                  (33) 388 19 16 79
               
            
                  
                     Faksas
                  
               
               
                  (33) 388 19 55 29
               
            
                  
                     El. paštas
                  
               
               
                  certiqual2@wanadoo.fr
               
            4.8.   Ženklinimas Užrašas „Miel d‘Alsace“ ir medaus tipo pavadinimas (akacijų, liepų, balteglių, kaštonų, miško, gėlių)
      Šviežumas, kokybė ir skonis garantuojami, atitikimas savybėms patvirtintas Certiqual F-67309 Schiltigheim
      4.9.   Nacionaliniai reikalavimai —